SF film

**SF film**, **znanstvenofantastični film** ili **naučnofantastični film**, je filmski žanr koji koristi znanstvenu fantastiku: fiktivne opise zasnovane na znanosti o fenomenima koji nisu potpuno prihvaćeni u klasičnoj znanosti, kao što su izvanzemaljci, svemirsko putovanje, genetski mutirana čudovišta ili putovanje kroz vrijeme, uz futurističke elemente kao što su svemirske letjelice. roboti, kiborzi i druge tehnologije. SF filmovi su se često na alegorični način bavili političkim ili društvenim temama, te istraživali ljudska stanja kroz njih.

Po mnogima je kratki film *[[Le Voyage dans la Lune]]* (1902) Georgesa Mélièsa prvi SF film u historiji kinematografije, dok se  *[[Metropolis (film, 1927)|Metropolis]]* (1927) Fritza Langa smatra prvim cjelovečernjim SF filmom. Od 1930-ih do 1950-ih, žanr se većinom sastojao od jeftinih akcijskih B-filmova. 1960-ih to se promijenilo, kada je Stanley Kubrick režirao prijelomni izdanak *[[2001: Odiseja u svemiru (1968)|2001: Odiseja u svemiru]]*, 'SF film za odrasle', nakon čega je žanr poprimio ozbiljniju dimenziju. Potkraj 1970-ih, pojavili su se veliki hitovi—*[[Bliski susreti treće vrste]]* (1977), *[[Alien (film)|Alien]]* (1979) i *[[Ratovi zvijezda]]* (1977), koji je postao najkomercijalniji film desetljeća—te su SF filmovi od tada postali jedni od glavnih žanrova.

*[[E.T.: The Extra-Terrestrial|E.T.]]* (1982) Stevena Spielberga također je postao najkomercijalniji film desetljeća, te prvi SF film koji je dobio Zlatni globus za najbolji film - drama. 1980-ih pojavili su se razni kultni SF filmovi, kao što su *[[Blade Runner]]*, *[[The Thing (film, 1982)|Stvor]]*, *[[The Terminator|Terminator]]*, *[[Povratak u budućnost]]* i *[[RoboCop]]*. U tom razdoblju, javljaju i prvi presedani da se glumci u SF filmovima nominiraju za prestižne nagrade: Jeff Bridges je nominiran za Oscar za najboljeg glumca za *[[Starman (film)|Čovjeka sa zvijezda]]* dok je Sigourney Weaver nominirana za Oscar za najbolju glumicu za *[[Aliens]]*. Istodobno, i anime filmovi predstavljaju par zapaženih izdanja, kao što je *[[Akira (film)|Akira]]* i *[[Nausicaä of the Valley of the Wind]]*.

1990-ih SF filmovi i dalje dominiraju na kino blagajnama—Spielbergov *[[Jurski park]]* (1993) o kloniranim dinosaurima ruši sve rekorde gledanosti, kao i *[[Dan nezavisnosti (film iz 1996)|Dan nezavisnosti]]* (1996), iako se uočava trend smanjivanja broja filmova iz tog žanra. Cyberpunk akcić *[[The Matrix]]*, pak, ponovno podiže interes za tim žanrom.

2000-ih, širenjem tehnologije vizualnih efekata, SF filmovi prestaju biti samo američki žanr, te se javljaju češće i u drugim državama. Neki su primjeri južnokorejski horor *[[The Host (2006 film)|The Host]]* (2006) i *[[Los Cronocrímenes]]* (2007), iako su razni skromniji SF filmovi i prije postali zapaženi, kao što je argentinski *[[Hombre mirando al sudeste]]* (1986), čehoslovački animirani *[[Fantastični planet]]* (1972), francuski *[[Alphaville (film)|Alphaville]]* (1965), sovjetski *[[Stalker (film)|Stalker]]* (1979) i *[[Solaris (film, 1972)|Solaris]]* (1972) i drugi.

Na području bivše Jugoslavije, SF filmovi su i prije i nakon raspada bili i ostali prava rijetkost, što zbog ograničenog proračuna, što zbog tendencija da se više potiču 'klasični' dramski filmovi. Ipak, i tu ima par primjeraka, kao što su *[[Izbavitelj]]*, *[[Gosti iz galaksije]]*, **', ''[[The Show Must Go On (film)|The Show Must Go On]]'', ''[[Gmaz (film)|Gmaz]]'' i drugi.

1992., 2002. i 2012., ''Odiseja u svemiru'' se našla među 10 najboljih filmova svih vremena u časopisu ''[[Sight & Sound]]''.

;Podžanrovi SF filma
***Invazija vanzemaljaca**
***Filmovi katastrofe**
***Čovjek-kiborg**
***Nuklearni rat**
***Pandemija**
***Putovanje kroz vrijeme**
***Distopija** ili **apokaliptični film**
***Filmovi s robotima'''

## Povezano
*Nagrada Saturn za najbolji SF film
## Reference

## Vanjske veze
*Najbolji SF filmovi na Filmsite
*Enciklopedija fantastičnog filma i TV-a 
*